Povjerenstvo za provedbu postupka prodaje

nekretnina Hrvatskog zavoda za zdravstveno osiguranje objavljuje

**JAVNI NATJEČAJ**

**za prodaju nekretnina Hrvatskog zavoda za zdravstveno osiguranje**

**I. Predmet javnog natječaja**

Prodaja nekretnina Hrvatskog zavoda za zdravstveno osiguranje (dalje u tekstu: HZZO) po načelu ˝viđeno – kupljeno˝, i to:

**1. BJELOVAR, MATICE HRVATSKE 1B**

Jednosobni stan ˝A8˝, na prvom katu, površine 35,39 m2, koji je upisan u zk.ul.: 7919 (E-8), k.o. GRAD BJELOVAR, energetski razred C.

**Početna kupoprodajna cijena: 332.000,00 kuna**

**Iznos jamčevine: 33.200,00 kuna**

**2. ČERVAR PORAT, TRG POD HRASTOM 4**

Jednosobni apartman na drugom katu, ukupne površine 29,74 m2, koji je upisan u zk.ul.: 450, k.o.: POREČ (E-10), energetski razred A.

**Početna kupoprodajna cijena: 400.000,00 kuna**

**Iznos jamčevine: 40.000,00 kuna**

**3. OSIJEK, VUKOVARSKA 88**

stan br. 22 na V. katu, površine 36,45 m2, koji je upisan u zk. uložak: 18159 i broj poduloška 20788, knjiga PU: OSIJEK energetski razred D.

**Početna kupoprodajna cijena: 293.000,00 kuna**

**Iznos jamčevine: 29.300,00 kuna**

**4. OTOČAC, BARTOLA KAŠIĆA 17**

stan na II. katu, površine 54,32 m2, koji je upisan u zk.ul 2829, k.o.: Otočac (E-15), i s njim povezano stanarsko spremište, površine 6,32 m2, koje je upisano u zk.ul 2829 E-16 k.o. Otočac, energetski razred F.

**Početna kupoprodajna cijena: 274.000,00 kuna**

**Iznos jamčevine: 27.400,00 kuna**

**5. SLATINA, ŠETALIŠTE JULIJA BURGERA 3**

Stan na I.katu, površine 57,80 m2, koji je upisan u zk.ul 5899, k.o.: Podravska Slatina (E-4), energetski razred D.

**Početna kupoprodajna cijena: 292.000,00 kuna**

**Iznos jamčevine: 29.200,00 kuna**

**6. ZAGREB, DEBANIĆEVA 1**

Poslovni prostor, posebni dio u prizemlju, površine 62,28 m2, u zgradi koja je upisana u zk. uložak: 5008, k.o.: VRAPČE NOVO, energetski razred E.

**Početna kupoprodajna cijena: 58.970,44 Eura prema srednjem tečaju HNB-a**

**Iznos jamčevine: 5.897,04 Eura prema srednjem tečaju HNB-a**

**7. ZAGREB, DRAGUTINA GOLIKA 38**

Poslovni prostor oznake L-1 u prizemlju, podrumskim etažama -1, -2 i -3, površine 555,00 m2, koji je upisan u zk. uložak: 10650, k.o.: VRAPČE, energetski razred D.

**Početna kupoprodajna cijena: 176.106,56 Eura prema srednjem tečaju HNB.a**

**Iznos jamčevine: 17.610,65 Eura prema srednjem tečaju HNB-a**

**II. Pravo sudjelovanja**

Pravo sudjelovanja na javnom natječaju imaju sve domaće fizičke i pravne osobe, te strane fizičke i pravne osobe, državljani EU ili država s kojima RH ima uspostavljen reciprocitet u pravu na kupnju nekretnina s obzirom na državljanstvo kupca, uz prethodnu suglasnost ministarstva nadležnog za poslove pravosuđa.

**III. Sadržaj ponude**

Ponuda treba sadržavati, odnosno uz ponudu je potrebno dostaviti:

* za domaće fizičke osobe ime i prezime, OIB, adresa prebivališta, preslika osobne iskaznice, a za strane fizičke osobe ime i prezime, adresu prebivališta i presliku putovnice
* za domaće pravne osobe naziv i sjedište pravne osobe, OIB, ime i prezime ovlaštene osobe za zastupanje, fotokopija izvoda iz sudskog registra ili drugi dokument kojim se dokazuje pravna osobnost, a za strane pravne osobe naziv i sjedište pravne osobe i izvadak iz domicilnog registra s ovjerenim prijevodom sudskog tumača na hrvatski jezik;
* brojkom i slovima ispisani redni broj nekretnine iz točke I. ovog natječaja,
* brojkom i slovima ispisanu ukupnu kupoprodajnu cijenu za odabranu nekretninu iz točke I. ovog natječaja;
* dokaz o uplati jamčevine te broj žiro ili tekućeg računa ponuditelja na koji će se izvršiti

 povrat jamčevine, ako ponuditelj ne uspije na javnom natječaju.

* potvrdu porezne uprave da ponuditelj nema dugovanja po osnovi javnih davanja

HZZO zadržava pravo provjere svih okolnosti i činjenica koje su navedene u ponudi, kao i pravo dodatnog pojašnjenja i dostave dodatne dokumentacije od ponuditelja.

**IV. Jamčevina**

Ponuditelji su dužni uplatiti jamčevinu koja je za svaku pojedinu nekretninu utvrđenu pod točkom I. ovog natječaja u visini 10% od utvrđene početne kupoprodajne cijene za svaku pojedinu nekretninu, koja se uplaćuje na broj računa IBAN:HR6510010051550100001, MODEL:65, PNO: 5401-078-26362 - OIB s naznakom: „jamčevina za javni natječaj za prodaju nekretnina“. Izabranom ponuditelju uplaćena jamčevina se uračunava u iznos kupoprodajne cijene nekretnine. Ako ponuditelj čija je ponuda prihvaćena kao najpovoljnija odustane od svoje ponude i zaključenja ugovora o kupoprodaji, gubi pravo povrata jamčevine. Ponuditelju, koji ne uspije u natječaju, jamčevina se vraća u roku od 30 dana od konačnosti odluke o prodaji stana.

**V. Dostava ponuda**

Pisana ponuda u zatvorenoj omotnici dostavlja se na adresu Hrvatski zavod za zdravstveno osiguranje, Zagreb, Margaretska 3, poštom preporučeno ili osobnom dostavom s nazivom i adresom ponuditelja i naznakom „*Ponuda za javni natječaj za prodaju nekretnina - NE OTVARATI*“, a u samoj ponudi je potrebno naznačiti na koju nekretninu iz točke I. ovog natječaja se ponuda odnosi (redni brojevi od 1. do 7.).

Rok za dostavu ponuda je **20. lipnja 2022. godine do 10 sati**. Nepravodobno zaprimljene ponude vratit će se neotvorene ponuditeljima, a nepotpune se neće razmatrati.

**VI. Javno otvaranje ponuda**

Javno otvaranje ponuda izvršit će se **20. lipnja 2022. godine u 13 sati** u prostorijama HZZO-a, Zagreb, Margaretska 3, dvorana A na II.katu, u nazočnosti ponuditelja ili ovlaštene osobe ponuditelja.

**VII. Kriterij odabira**

Kriterij odabira je najviša ponuđena cijena za nekretninu iz točke I. ovog natječaja. U slučaju da pristignu dvije identične potpune ponude s istim iznosom ponuđene cijene, ponuditelji će biti pozvani da u roku od tri dana od primitka obavijesti u zatvorenoj omotnici dostave dopunu ponude, kako bi se donijela odluka o najpovoljnijem ponuditelju.

**VIII. Rezultati natječaja**

O rezultatima natječaja svi ponuditelji biti će obaviješteni u pisanom obliku u roku 30 dana od dana donošenja odluke o prodaji nekretnina.

HZZO pridržava pravo da ne prihvati ni jednu ponudu (bez obrazloženja) i pri tome ne snosi nikakvu odgovornost prema ponuditeljima, niti je obvezan snositi ikakve troškove u svezi sa sudjelovanjem ponuditelja u javnom natječaju.

**IX. Sklapanje ugovora o kupoprodaji**

U roku od 30 dana od konačnosti odluke o prodaji nekretnina iz točke I. ovog natječaja, pristupa se sklapanju ugovora o kupoprodaji nekretnine iz točke I. ovog natječaja, kojim će se urediti međusobna prava i obveze između prodavatelja i kupca, s time da se kupoprodajna cijena plaća u cijelosti jednokratno.

U slučaju da najpovoljniji ponuditelj odbije sklopiti kupoprodajni ugovor u navedenom roku, sklapanje kupoprodajnog ugovora ponudit će se slijedećem najpovoljnijem ponuditelju.

**X. Ostalo**

Podnošenjem ponude na natječaj, ponuditelj daje privolu da HZZO u svrhu provedbe natječajnog postupka može date podatke prikupljati, objaviti i obrađivati u elektroničkom obliku ili manualno, te čuvati i dalje koristiti u skladu s općim aktom Zavoda i sukladno propisima o zaštiti osobnih podataka.

Sve dodatne informacije o ovom natječaju, kao i mogućnost predbilježbe za pregled nekretnina mogu se dobiti na slijedećim brojevima telefona, prema rednim brojevima iz točke I. ovog oglasa: 1. Bjelovar 043/225-513, 2. Červar Porat 042/398-601, 3. Osijek 031/250-373, 4. Otočac 053/741-135, 5. Slatina 033/628-887, 6. i 7. Zagreb 01/4577-146

U Zagrebu, 27. svibnja 2022. godine

Hrvatski zavod za zdravstveno osiguranje